EkBass/fiwiki-20250220-pages-articles huggingface dataset:
Rohatyn

Rohatyn () on historiallinen kaupunki läntisen Ukrainan Ivano-Frankivskin alueen Ivano-Frankivskin piirin pohjoisosassa. Rohatyn sijaitsee Dnestrjoen sivuhaaran Hnyla Lypan varrella, linnuntietä 55 kilometriä aluekeskus Ivano- Frankivskista pohjoiseen. Liikenneyhteydet ovat hyvät. Kaupungissa on rautatieasema ja eurooppatie kulkee kaupungin läpi. Tammikuun keskilämpötila on -4,7 °C ja heinäkuun +18,1 celsiusastetta. Keskimääräinen vuosisademäärä on 627 millimetriä. Ukrainan tilastokeskus arvioi Rohatynin kaupungin väkiluvuksi 7 521 asukasta vuoden 2022 alussa. Arkeologisen aineiston perusteella seudulla oli useita linnoitteita tai linnoja 800-1400 -luvuilla nykyisten Pidhoroddjan, Zalypjan, Lukovištšen (aiemman Holodivkan) kylien alueella. Nämä suojasivat slaavien (kroaattien 800-900 -luvuilla) ja rusien (1100–1200 -luvuilla) asutuskeskuksia. Rohatyn oli näiden seuraaja, ja oli luultavasti olemassa jo 1100-luvulla. Vuosina 1377–1387 seutu oli osa Galisian katollista arkkihiippakuntaa, 1400-luvulla kuului Voltška Preslužytšille. Paikkakunta tunnetaan luotettavissa kirjallisissa lähteissä vuodesta 1390 lähtien, toisten lähteiden mukaan mainintoja olisi jo 1100-luvulta. Vuonna 1415 paikkakunnan nimeksi vaihtui Stary Rohatyn (vanha Rohatyn), joka 1400-luvun loppupuolella nimettiin edelleen Pidhoroddjaksi. Se sai 1566 Magdeburgin oikeudet ja kaupungin aseman, jonka se säilytti vuoteen 1939 saakka. Vuonna 1415 seudun maat kylineen omistanut Voltška Preslužytš myönsi Magdeburgin kaupunginoikeudet aiemman Rohatynin eteläpuolella sijainneelle Fylypovytšin kylälle, ja antoi sille uuden nimen: Rohatyn. Vuonna 1433 Rohatynistä tuli (Puolan) kuninkaan omaisuutta ja 1461 sille myönnettiin oikeus järjestää vuotuiset markkinat. ... Tataarien hyökkäyksessä 1520 paikallinen nuori tyttö Roksolana ryöstettiin, ja hänet myytiin pian orjaksi Osmaanien valtakunnan sultaanille Istanbuliin (Konstantinopoliin). ...Ukrainan neuvostotasavallassa kaupungin asema 1939. Aiemmin Rohatyn oli Rohatynin piirin piirikeskus. Kesän 2020 aluehallinnollisessa uudistuksessa kaupunki ja sen piiri liitettiin osaksi laajempaa Ivano-Frankivskin piiriä. Kaupungin rakennushistoriallisiin nähtävyyksiin kuuluu useita kirkkoja, muun muassa Unescon maailmanperintölistan kohteen Puolan ja Ukrainan Karpaattien puiset tserkvat nimike Pyhän hengen laskeutumisen kirkko (1596). Церква св.Духа 1598.jpg|Unescon maailmanperintökohteeseen "Puolan ja Ukrainan Karpaattien puiset tserkvat" lukeutuva Rohatynin Pyhän Hengen laskeutumisen kirkko (vuodelta 1596). Рогатин .Церква Св. Миколая.JPG|Pyhän Nikolain (Mykolain) puukirkko (1729). 26-244-9002 Rohatyn DSC 8578.jpg|Neitsyt Marialle omistettu katolinen kirkko. Rohatyn 001.JPG|Pyhän Nikolain (Mykolain) kirkko. Rogatyn Roksolany 1 DSC 8632 26-244-0044.JPG|Katunäkymä (2012). == Lähteet == ==Aiheesta muualla== *Rohatyn travel guide (green-ukraine.com) Luokka:Ivano- Frankivskin alueen kaupungit Luokka:Ivano-Frankivskin piiri
Lauritsalan seurakunta

Lauritsalan seurakunta on Lappeenrannan Lauritsalassa Etelä-Karjalassa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Etelä-Karjalan rovastikuntaan. Seurakunnan kirkkoherra on Pentti Berg. == Historia == Lauritsalan seurakunta perustettiin vuonna 1951, kun Lauritsala kauppalan alue irrotettiin Lappeen seurakunnasta ja siitä muodostettiin itsenäinen kirkkoherrakunta. Taloudellisesti ja ja hallinnollisesti seurakunta liitettiin vuonna 1967 Lappeenrannan seurakuntayhtymään. == Papisto == Seuraavat henkilöt ovat toimineet Lauritsalan seurakunnan kirkkoherroina: * 2011→ Pentti Berg == Katso myös == * Uskonto Lappeenrannassa * Lappeenrannan seurakuntayhtymä == Lähteet == Luokka:Mikkelin hiippakunnan seurakunnat Luokka:Lauritsala Luokka:Lappeenrannan seurakunnat
Luumäen seurakunta

Luumäen seurakunta on Luumäellä Etelä-Karjalassa toimiva Suomen evankelis- luterilaisen kirkon seurakunta. Seurakunta kuuluu Mikkelin hiippakuntaan ja Etelä-Karjalan rovastikuntaan. Seurakunnan kirkkoherra on Ilpo Parviainen. == Katso myös == * Uskonto Etelä-Karjalassa == Lähteet == Luokka:Mikkelin hiippakunnan seurakunnat Luokka:Luumäki
Odd Nordstoga

Odd Nordstoga (s. 10. joulukuuta 1972 Vinje) on norjalainen laulaja- lauluntekijä. Hänen läpimurtonsa oli vuoden 2004 albumi Luring, jota on myyty yli 160 000 kappaletta. Suurimmaksi hitiksi kyseiseltä levyltä nousi "Kveldsson for deg og meg", jonka sanoittaja oli Ragnar Hovland. Nordstogan tyyli on sekoitus kansanmusiikkia ja poppia. Hän on voittanut useita Spellemannprisen-palkintoja. ==Albumit== * Something Odd (1997) * Solreven (1997) * Nordstoga (2000) * Blåmann Blåmann (2001) * Nivelkinn (2002) * Luring (2004) * Heim te mor (2006) * Pilegrim (2008) * Strålande Jul (2009) * November (2010) * Bestevenn (2011) * Heimafrå (2013) * Dette landet (2015) * Aleine heime (2016) * Kløyvd (2018) * Jul (2018) * Fatig ferdamann (2020) * Inn i skogen (2022) ==Lähteet== ==Aiheesta muualla== Luokka:Norjalaiset laulaja-lauluntekijät Luokka:Vuonna 1972 syntyneet Luokka:Elävät henkilöt
Parikkalan seurakunta

Parikkalan seurakunta on Parikkalassa Etelä-Karjalassa toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Etelä-Karjalan rovastikuntaan. Seurakunnan kirkkoherra on Raija Henttonen. == Katso myös == * Uskonto Etelä-Karjalassa == Lähteet == Luokka:Mikkelin hiippakunnan seurakunnat Luokka:Parikkala
Odd

Odd on pohjoismainen miehen etunimi, joka on käytössä erityisesti Norjassa. Se pohjautuu muinaispohjoismaiseen nimeen Oddr, joka tarkoittaa kärkeä (vrt. ruotsin kielen udde, 'niemi'). Norjassa Oddin nimipäivää vietetään 15. huhtikuuta ja nimen sai maassa 36 200 henkilöä vuosina 1900–2017. ==Tunnettuja Odd-nimisiä== ===Norjalaisia=== * Odd Aukrust (1915–2008), taloustieteilijä * Odd Børre (1939–2023), laulaja * Odd Børretzen (1926–2012), viihdetaiteilija * Odd Einar Dørum (s. 1943), poliitikko * Odd Christian Eiking (s. 1994), maantiepyöräilijä * Odd Roger Enoksen (s. 1954), poliitikko * Odd Eriksen (1955–2023), poliitikko * Odd Frantzen (1913–1977), jalkapalloilija * Odd Hassel (1897–1981), Nobel-palkittu kemisti * Odd-Bjørn Hjelmeset (s. 1971), maastohiihtäjä * Odd Højdahl (1921–1994), poliitikko * Odd Emil Ingebrigtsen (s. 1964), poliitikko * Odd Lirhus (s. 1956), hiihtäjä * Odd Lundberg (1917–1983), pikaluistelija, maailmanmestari ja olympiamitalisti * Odd Martinsen (s. 1942), maastohiihtäjä * Odd Nerdrum (s. 1944), taidemaalari * Odd Nordstoga (s. 1972), muusikko * Odd Reinsfelt (1941–2022), poliitikko * Odd Sagør (1918–1993), poliitikko * Odd Arne Westad (s. 1960), historioitsija ===Muita=== * Odd Glöersen (1909–1976), suomalainen yritysjohtaja ===Taiteilijanimenä=== * Orvar Odd eli Oscar Patric Sturzen-Becker (1811–1869), ruotsalainen runoilija, toimittaja ja poliitikko ===Kuvitteellisia henkilöitä=== * Odd Della Robbia, Code Lyoko -televisiosarjassa esiintyvä poika ==Lähteet== Luokka:Etunimet
Palau Nacional

Palau Nacional () on rakennus Montjuïcin mäellä Barcelonassa. Se oli vuoden 1929 maailmannäyttelyn päärakennus ja on toiminut vuodesta 1934 Katalonian taiteen museon rakennnuksena. Rakennuksen suunnittelivat Eugenio Cendoya ja Enric Catà, Pere Domènech i Rouran alaisuudessa. Se edustaa tyylisuunnaltaan eniten espanjalaista renessanssia. Rakennuksen keskellä on suuri kupoli ja kummallakin sivulla pienet kupolit. == Lähteet == Luokka:Barcelonan rakennukset ja rakennelmat
Pyhtään seurakunta

Pyhtään seurakunta on Pyhtäällä Kymenlaaksossa toimiva Suomen evankelis- luterilaisen kirkon seurakunta. Seurakunta kuuluu Mikkelin hiippakuntaan ja Kymenlaakson rovastikuntaan. Seurakunnan kirkkoherra on Marjo Kujala. == Historia == Pyhtää on todennäköisesti kuulunut alkujaan Pernajan seurakuntaan omana kappelinaan. Varhaisin maininta Pyhtäästä itsenäisenä seurakuntana on vuodelta 1380. Aikojen saatossa Pyhtäästä on irrotettu alueita omiksi seurakunnikseen. Elimäestä tuli vuonna 1650 oma anneksinsa. Vuonna 1743 solmitun Turun rauhan jälkeen Pyhtää jäi Venäjän hallitsemalle alueelle, ja aiemmin sen alaisuuteen kuuluneet Elimäki, Ruotsinpyhtää ja Anjala jäivät Ruotsin puolelle. Kymenkartanosta tuli Pyhtään seurakunnan alainen kappeli vuonna 1440, ja vuonna 1642 se itsenäistyi Kymin seurakunnaksi vuonna 1642. Pyhtään Pyhän Henrikin kirkko on rakennettu noin vuonna 1460. Kirkon alkuperäinen keskiaikainen ulkonäkö on säilynyt varsin hyvin. == Papisto == Seuraavat henkilöt ovat toimineet Pyhtään kirkkoherroina: * 1434–1446: Jönis * 1452: Karl Odygd * 1457: Jop * 1517: Olaus * 1538: Anders * 1547–1591: Henricus Jacobi * 1583–1614: Martinus Henrici * 1616: Justinus Stephani * 1616–1626: Andreas Johannis Sculptorio-Carelius * 1629–1640: Andreas Matthiae * 1641–1653: Petrus Jonae Girss * 1655–1671: Nicolaus Lindormi * 1674–1697: Johannes Martini Gråå * 1697–1701: Johannes Johannis Gråå * 1701–1713: Jakob Nicolai Printz * 1723–1746: Anderas Johannis König * 1746–1753: Jonas Solitander * 1756–1769: Johan Solitander * 1771–1785: Gustaf Bergstein * 1787–1804: Fabian Bergstein * 1804–1827: Samuel Nordström * 1829–1834: Fredrik Rönnbäck * 1835–1873: Adolf Fredrik Cremer * 1875–1882: Karl Gustaf Vivolin * 1883–1906: Karl Fredrik Blomqvist * 1908–1920: Vilhelm Mårtenson * 1920–1931: Sturle Harald Berndtson * 1940–1972: Ilmar Edvin Sirén * 1987–2000: Matti Virmakoski * 2015→ Marjo Kujala == Lähteet == Luokka:Mikkelin hiippakunnan seurakunnat Luokka:Pyhtää
Heinolan seurakunta

Heinolan seurakunta on Heinolassa Päijät-Hämeessä toimiva Suomen evankelis- luterilaisen kirkon seurakunta. Seurakunta kuuluu Mikkelin hiippakuntaan ja Päijät-Hämeen rovastikuntaan. Seurakunnan kirkkoherra on Janne Hatakka. == Papisto == === Kirkkoherrat === Seuraavat henkilöt ovat toimineet Heinolan seurakunnan kirkkoherroina: * 2007–2018: Simo-Pekka Rantala * 2018→ Janne Hatakka == Lähteet == Luokka:Mikkelin hiippakunnan seurakunnat Luokka:Heinolan seurakunnat
Iitin seurakunta

Iitin seurakunta on Iitissä Päijät-Hämeessä toimiva Suomen evankelis- luterilaisen kirkon seurakunta. Seurakunta kuuluu Mikkelin hiippakuntaan ja Päijät-Hämeen rovastikuntaan. Seurakunnan kirkkoherra on Mikko Pelkonen. == Lähteet == Luokka:Mikkelin hiippakunnan seurakunnat Luokka:Iitti
Tainionvirran seurakunta

Tainionvirran seurakunta on Hartolassa ja Sysmässä Päijät-Hämeessä toimiva Suomen evankelis-luterilaisen kirkon seurakunta. Seurakunta kuuluu Mikkelin hiippakuntaan ja Päijät-Hämeen rovastikuntaan. Seurakunnan kirkkoherra on Jeremias Sankari. Seurakunta perustettiin vuoden 2019 alussa, kun Hartolan ja Sysmän seurakunnat yhdistyivät uudeksi seurakunnaksi. == Lähteet == Luokka:Mikkelin hiippakunnan seurakunnat Luokka:Hartola Luokka:Sysmä
Brysselin ammuskelu 2023

Brysselin ammuskelussa 16. lokakuuta 2023 kuoli kaksi Ruotsin kansalaista ja haavoittui kolmas henkilö. Teko tapahtui Molenbeekin kaupunginosassa paikallista aikaa iltaseitsemän jälkeen lähellä urheilustadionia, jossa Ruotsin ja Belgian jalkapallomaajoukkueiden oli määrä pelata vuoden 2024 Euroopan-mestaruuskilpailujen karsintaottelu. Peli keskeytettiin puoliajalla, kun Ruotsin pelaajat kuulivat välikohtauksesta ja kieltäytyivät jatkamasta. Ottelun tuloksella ei olisi ollut kummallekaan joukkueelle merkitystä, sillä Belgia oli jo varmistanut paikkansa kisoissa ja Ruotsi menettänyt mahdollisuutensa. Teosta epäilty on tunisialaistaustainen 45-vuotias mies, joka teon jälkeen sosiaalisessa mediassa julkaisemallaan videolla ilmoitti tappaneensa ruotsalaisia ja vannoi uskollisuutta Isis-järjestölle. Mies löydettiin seuraavana aamuna brysseliläisestä kahvilasta. Poliisi ampui miestä, joka kuoli matkalla sairaalaan. Ruotsissa oli edeltävinä kuukausina poltettu Koraaneja, minkä epäillään vaikuttaneen siihen, että isku kohdistui ruotsalaisiin. Mediatietojen mukaan kuolleet olivat pukeutuneet Ruotsin jalkapallomaajoukkueen kannattajapaitoihin. ==Lähteet== Luokka:Vuoden 2023 terrori-iskut ammuskelu 2023 Luokka:Belgian historia
Teemu Hankamäki

Teemu Tapani Hankamäki (s. 19. syyskuuta 1970 Tyrvää) on Ylempien toimihenkilöiden järjestön varapuheenjohtaja ja neuvottelupäällikkö. Hankamäki on toiminut Tekniikan Akateemisten Liiton (TEK) työmarkkinajohtajana vuodesta 2004. Hankamäki toimi YTN:n puheenjohtajana vuosina 2018-2023 ja pääsihteerinä 2014-2017. Hankamäki kirjoitti ylioppilaaksi Vammalan lukiosta 1989 ja valmistui filosofian maisteriksi Turun yliopistosta vuonna 2001. Filosofian maisterin pääaine oli fysikaalinen kemia. Hankamäki työskenteli Suomen Kemistiliitossa (nyk. Luonnon-, ympäristö- ja metsätieteilijöiden liitto Loimu) vuosina 1998-2004. Vuosina 1996-1999 hän työskenteli korkeakoulupoliittisena sihteerinä Turun yliopiston ylioppilaskunnassa. Hankamäen veli on filosofi Jukka Hankamäki. == Lähteet == == Aiheesta muualla == * Luokka:Suomalaiset ammattiyhdistysjohtajat Luokka:Vuonna 1970 syntyneet Luokka:Elävät henkilöt
Laperrière

Laperrière on seuraavien henkilöiden sukunimi: * Ian Laperrière (s. 1974), kanadalainen jääkiekkoilija * Jacques Laperrière (s. 1941), kanadalainen jääkiekkoilija.
Polyakryylihappo

Polyakryylihappo on polyolefiineihin kuuluva polymeeri, jota valmistetaan akryylihaposta. Polyakryylihapolla on useita käyttökohteita. ==Ominaisuudet, valmistus ja käyttö== Polyakryylihapon keskimääräinen moolimassa on tavanomaisesti noin 1 000-50 000 g/mol. Polymeeri liukenee veteen ja moniin poolisiin orgaanisiin liuottimiin. Se myös absorboi runsaasti vettä ja turpoaa vettä imiessään. Vesiliuoksessa polyakryylhappo on negatiivisesti varautuneena ja on siis polyelektrolyytti. Polyakryylihappo kelatoi useita metalli-ioneja. Yhdisteen lasisiirtymälämpötila on 106-126 °C ja se on pysyvä 250 °C:n lämpötilaan asti.Gregor Herth, Gunnar Schornick & Fredric L. Buchholz: "Polyacrylamides and Poly(Acrylic Acids)", teoksessa Ullmann's Encyclopedia of Industrial Chemistry, John Wiley & Sons, New York, 2015. Polyakryylihappoa valmistetaan radikaalipolymeroinnilla. Radikaali-initiaattoreina käytetään kaliumpersulfaattia tai atsobisisobutyronitriiliä. Liuottimena käytetään vettä tai orgaanisia liuottimia. Veteen liuotetaan usein suolaa, jotta muodostuva polymeeri saostuu liuoksesta. Radikaalipolymeroinnilla muodostuu ataktista polyakryylihappoa. Polyakryylihappoa käytetään veden absorbointiin esimerkiksi vaipoissa, vedenpuhdistuskemikaalina, ioninvaihtohartseissa, pesuaineissa, lääkkeiden annostelussa ja kolloidien stabilisaattorina esimerkiksi maaleissa ja kosmetiikkatuotteissa. == Lähteet == Luokka:Polymeerit
Dansk Melodi Grand Prix 2011

Dansk Melodi Grand Prix 2011 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2011. Kilpailu pidettiin avoimena sävellyskilpailuna, johon lähetettiin 663 kappaletta. Lähetetyistä ehdotuksista valittiin kymmenen finalistia. Finaali pidettiin 26. helmikuuta Ballerup Super Arenalla Ballerupissa. Finaali pidettiin kolmikierroksisena. Ensimmäisellä kierroksella raati ja katsojat tekstiviestiääestyksellä valitsivat neljä kappaletta toiselle kierrokselle. Toisella kierroksella kilpailijat jaettiin kahteen pariin, joista kummastakin äänestettiin tekstiviestiäänestyksellä toinen superfinaaliin. Superfinaalissa voittaja valittiin tektiviestiäänestykellä. Kilpailun voitti yhtye A Friend in London kappaleella "New Tomorrow". Finaalia seurasi 1 661 000 katsojaa. ==Tulos== ===Ensimmäinen kierros=== Numero Artisti Kappale Lauluntekijät Tulos 1 Anne Noa "Sleepless" John Gordon, Lene Dissing, Peter Bjørnskov Toinen kierros 2 Jenny Berggren "Let Your Heart Be Mine" Jeppe Federspiel, Thomas G:son, Lars Sjelle Putosi 3 Jeffrey "Drømmen" Lasse Lindorff, Svend Gudiksen, Daniel Fält, Kim Nowak-Zorde Putosi 4 Le Freak "25 Hours a Day" Erik Bernholm, Henrik Sethsson, Thomas G:son Toinen kierros 5 Sine Vig "You'll Get Me Through" Henrik Janson, Hanif Sabzevari Putosi 6 Stine Kinck "Hvad hjertet lever af" Pharfar, Rasmus Allin, Fresh-I, Stine Kinck Toinen kierros 7 Lee Hutton "Hollywood Girl" Matilde Kühl, Sune Haansbæk, Ian Mack Putosi 8 Christopher Brandt "Emma" Christopher Brandt, Sisse Marie Søby Putosi 9 Kat & Justin Hopkins "Black and Blue" Patric Johnson, Joakim Övrenius, Justin Hopkins Putosi 10 A Friend in London "New Tomorrow" Lise Cabble, Jakob Glæsner Toinen kierros ===Toinen kierros=== Pari Numero Artisti Kappale Tulos I 1 Anne Noa "Sleepless" Superfinaaliin 2 Stine Kinck "Hvad hjertet lever af" Putosi II 3 Le Freak "25 Hours a Day" Putosi 4 A Friend in London "New Tomorrow" Superfinaaliin ===Superfinaali=== Numero Artisti Kappale Sija 1 Anne Noa "Sleepless" 2 2 A Friend in London "New Tomorrow" 1 ==Lähteet== * *http://natfinals.50webs.com/10s_20s/Denmark2011.html ===Viitteet=== Luokka:Eurovision laulukilpailu 2011 Luokka:Dansk Melodi Grand Prix
Korisliiga-kausi 2020–2021

Korisliiga-kausi 2020–2021 on 81. kausi, jolloin pelattiin miesten koripallon Suomen mestaruudesta. Sarja alkoi 13. lokakuuta 2020. Runkosarja pelattiin koronarajoitusten takia tynkänä eli vain kaksinkertaisena sarjana. Pudotuspelit alkoivat 13. maaliskuuta ja mestaruus jaettiin 27. huhtikuuta. == Sarjataulukko == ==Pudotuspelit== 2020–2021 Luokka:Koripallosarjojen kausi 2020–2021/2021
Glarichelys

Glarichelys on sukupuuttoon kuollut merikilpikonnasuku. Suvussa on kaksi lajia, tyyppilaji Glarichelys knorri sekä Glarichelys gwinneri. Tyyppilaji tunnetaan ainoastaan poikasten jäänteistä; kilven pituus oli siksi vain 10–12 senttimetriä. Glarichelys gwinneri -lajista tunnetaan kuitenkin täysikasvuinen yksilö, jonka kilpi oli 68 senttimetriä pitkä. Joidenkin tutkijoiden mukaan Glarichelys gwinneri ja Glarichelys knorri ovat yhtä ja samaa lajia. Glarichelys-suvulla oli laaja levinneisyys oligoseenilla muinaisen Paratethys- meren alueella. Fossiileja on löydetty Saksasta, Puolasta, Sveitsistä, Romaniasta ja mahdollisesti Kazakstanista. Glarichelys knorri löydettiin alun perin Sveitsin Glarusista, kun taas Glarichelys gwinneri on kuvattu Saksasta. Nykyisten merikilpikonnien viisi sukua kehittyivät neogeenikaudella. Glarichelys ei edustanut tätä kehityshaaraa, mutta se oli kuitenkin lähellä nykyisiä merikilpikonnia samoin kuin esimerkiksi Puppigerus ja Eochelone. == Lähteet == Luokka:Esihistorialliset matelijat Luokka:Kilpikonnat
Namibian kansallinen sinfoniaorkesteri

Namibian kansallinen sinfoniaorkesteri (, NNSO) on Windhoekissa Namibiassa toimiva sinfoniaorkesteri, jonka soittajiin kuuluu sekä ammattilaisia että amatöörimuusikoita.Ano Shumba, Namibian National Symphony Orchestra Music in Africa 11.4.2019, viitattu 17.10.2023 Namibian kansallisen sinfoniaorkesterin ensimmäinen itsenäisyyden ajan musta kapellimestari oli Axali Doëseb.Axali Doëseb to be honoured as a lifetime achiever at the NAMAs The Namibian 24.4.2014, viitattu 17.10.2023 Namibian kansallista sinfoniaorkesteria ovat johtaneet lisäksi muiden muassa Alexander FokkensClassical Music Festival Namibian National Symphony Orchestra NNSO, viitattu 17.10.2023, Christian LudwigConcerto Festival 2023 Namibian National Symphony Orchestra NNSO, viitattu 17.10.2023 ja saksalainen Walter-Michael Vollhardt.Ein Musikalisches Intermezzo Allgemeine Zeitung 15.2.2019, viitattu 17.10.2023 Namibian kansallisen sinfoniaorkesterin kanssa on solistina esiintynyt muun muassa sopraano Emily Dangwa. Yhteistyötä orkesteri on tehnyt muun muassa Cantare Audire -kuoron kanssa.Namibian National Symphony Orchestra Namibian National Symphony Orchestra NNSO, viitattu 17.10.2023 Namibian kansallinen sinfoniaorkesteri soitti Eslon Hindundun säveltämän ensimmäisen namibialaisen oopperan (Chief Hijangua) kantaesityksessä syyskuussa 2022 Namibian kansallisteatterissa Windhoekissa.Opera Namibia: Chief Hijangua Namibian National Symphony Orchestra NNSO, viitattu 17.10.2023 == Lähteet == Luokka:Namibian musiikki Luokka:Sinfoniaorkesterit
Changüí

Changüí on kuubalainen musiikkilaji ja tanssi. Kuubassa sitä ja sen alalajeja kuten Nengón ja Kiribá soitetaan lähinnä Guantánamon alueella. Changüí on läheistä sukua Son-musiikille, mutta se eroaa siitä niin paljon, että sitä voi hyvällä syyllä pitää omana musiikinlajinaan.Lapidus, B: "Origins of Cuban Music and Dance. Changüí." Scarecrow Press, sivu 95.Giro, R: "DICCIONARIO ENCICLOPÉDICO DE LA MÚSICA EN CUBA. Tomo 1." Editorial Letras Cubanas, sivu 283. ==Historia== Changüín tarkkaa syntyaikaa ei tiedetä. Historia alkaa kuitenkin 1800-luvun puolelta. ==Kokoonpano== Changüí-yhtyeen perinteinen kokoonpano on tres, marímbula, bongó del monte, guayo ja marakassit. Tres on kolmikielinen (parikielet, osittain oktaaveissa) kuubalainen kielisoitin. Marímbula on iso puinen laatikko, johon on laitettu metallisia liuskoja (kieliä), joita näppäilemällä muodostetaan bassoääniä. Se on sukua afrikkalaisperäisistä musiikkiperinteistä tutulle sanzalle eli mbiralle. Bongó del monte on kuubalaisessa musiikissa tavallisesti käytettyjä bongoja (bongorummut) suuremmat, eikä niissä ole metallista virityskoneistoa, vaan ne on viritetty tulella. Guayo on metallista valmistettu güíro, jota alun perin on käytetty raastinrautana ruoan laitossa. Lisäksi kokoonpanoon kuuluu yleensä myös tanssipari, joka esittää Changüílle tyypillistä tanssia. Benjamin Lapiduksen mukaan varhaisimmissa kokoonpanoissa olivat tres, bokú ja guayo. Bokú on lyömäsoitin, jota käytetään mm. Kuuban itäosien karnevaaleissa soittimena. Botijuela oli bassoinstrumenttina ennen marímbulaa, mutta se on jäänyt lähes pois käytöstä.Lapidus, B: "Origins of Cuban Music and Dance. Changüí." Scarecrow Press, sivu 32. ==Changüí-kappaleen rakenne== # Tyypillinen Changüí-kappale alkaa tresin soittamalla kutsulla montunoon (Llamada de montuno). # Muut soittimet (bongó eli bongorummut, marímbula, marakassit ja guayo) liittyvät mukaan yhteisessä sisääntulossa (ejecución colectiva). # Changüí laulun (tarinan) esittäminen (canto changüísero). # Montuno on kappaleen jami-osa, jossa solisti improvisoi ja kuoro toistaa kertosäettä. Tres soittaa tumbaota, eli toistuvaa kuoroa tukevaa kuviota, jolla kappale siis myös aloitetaan. # Tresin ja bongon improvisaatio (descarga). Changüílle on tyypillistä tresin ja bongojen samanaikainen improvisointi, jossa instrumentit keskustelevat ja kilpailevat keskenään. # Paluu montunoon, ja lopuksi kliimaksi ja musiikin hiljentyminen (climax de despedida). Lapidus, B: "Origins of Cuban Music and Dance. Changüí." Scarecrow Press, sivu 31. == Katso myös == * Son * Kuubalainen rumba * Nengón ==Lähteet== * * ===Viitteet=== Luokka:Kuuban musiikki
Nuseir Yassin

Nuseir Yassin (, ; s. 9. helmikuuta 1992 Arraba, Israel) on israelilainen vloggaaja ja yrittäjä, etnisyydeltään arabi, joka tunnetaa nimellä Nas Daily Youtube-, Tiktok-, Facebook- ja Instagram-tileillään. Nas Dailyn YouTube- kanavalla on melkein 13 miljoonaa tilaajaa, TikTok-tilillä 7 miljoonaa seuraajaa ja Facebook-tilillä 22 miljoonaa seuraajaa. Nas Daily on myös Yassinin perustama kansainvälinen yritys ja yhteisö. Yassin tunnetaan minuutin pituisista videoistaan, joita hän on tehnyt joka päivä yli tuhannen päivän ajan. Hänen videonsa ovat pääasiassa tieto videoita, jotka liittyvät esimerkiksi historiaan, maantietoon, tieteeseen ja ympäristöön. Vuonna 2020 Yassin perusti Nas Academyn, videontekijöiden koulun, ja Nas Studiosin, videotuotantostudion. Hän on julkaissut myös sarjan podcasteja. == Lapsuus ja nuoruus == Vuonna 1992 Yassin syntyi Arrabassa Israelissa arabimuslimiperheeseen. Yassinilla on Israelin sekä Saint Kitts ja Nevisn kansalaisuudet. Yassin on kutsunut itseään palestiinalaisisraelilaiseksi. Hän on toinen neljästä lapsesta; hänen äitinsä on opettaja ja hänen isänsä on psykologi. Yassinin äidinkieli on arabia; hän puhuu myös englantia ja hieman hepreaa. Vaikka hänet kasvatettiin muslimiksi, hän on sittemmin lopettanut islamin harjoittamisen ja on kertonut olevansa ”ei-uskonnollinen muslimi”. Yassin haki 19-vuotiaana Harvardin yliopistoon Yhdysvaltoihin. Hän valmistui kauppatieteiden maisteriksi vuonna 2014, sivuaineenaan tietojenkäsittelytiede. == Yksityiselämä == Yassin osti Saint Kitts ja Nevisin kansalaisuuden, koska Israelin passilla ei päässyt matkustamaan eräisiin maihin, joihin Yassin halusi matkustaa. Yassinilla oli amerikanisraelilainen tyttöystävä Alyne Tamir. He olivat yhdessä kuusi vuotta ja erosivat sovussa vuonna 2023. Yassin ja Tamir ovat edelleen hyviä ystäviä ja he tekevät välillä töitä yhdessä. Yassin asuu nykyään Dubaissa. == Lähteet == Luokka:Tubettajat Luokka:Videobloginpitäjät Luokka:Palestiinalaiset henkilöt Luokka:Israelilaiset henkilöt Luokka:Vuonna 1992 syntyneet Luokka:Elävät henkilöt
Vlas Tšubar

Vlas Tšubar (22. helmikuuta 1891 Fedorivka, Jekaterinoslavin kuvernementti – 26. helmikuuta 1939) oli ukrainalainen talousasioiden johtaja ja Ukrainan kommunistisen puolueen johtaja. Tšubar oli ensimmäinen ukrainalainen, joka valittiin Neuvostoliiton kommunistisen puolueen keskuskomitean politbyroon jäseneksi. Tšubar kävi Oleksandrivsken mekaanis-teknillisen koulun 1904–1911 ja liittyi vuonna 1907 bolsevikkipuolueeseen. Vuoden 1911 jälkeen hän työskenteli tehtaissa eri paikkakunnilla Venäjällä ja Ukrainassa. Vuoden 1917 lokakuun vallankumouksen aikana hänet nimitettiin Pietarin tykistöhallinnon komissaariksi, minkä jälkeen hän toimi Venäjällä useissa hallinnollisissa tehtävissä. Ukrainassa Tšubarin ura kesti vuodet 1919–1934. Vuoden 1925 tienoilla Tšubar johti ukrainalaistamiskomiteaa. Oleksandr Šumskyi suositteli häntä Lazar Kaganovitšin sijasta turhaan CP(B)U:n ensimmäisen sihteerin virkaan. Ukrainalaisena hallintovirkailijana ja puoluejohtajana Tšubar puolusti tasavallan taloudellisia etuja. Hän korosti toiminnan laajentamisen tarvetta paikallisella tasolla. Raportoidessaan teollistumisesta CP(B)U:n 11. kongressille Harkovassa vuonna 1930 Tšubar vaati Ukrainan hallintoa valvomaan Ukrainan alueella toimivia liittovaltion yrityksiä. Kolmannessa Ukrainan CP(B)U-konferenssissa Harkovassa 1932 hän ja Oleksandr Šlih’ter ilmaisivat kantanaan, että kollektivisointimenetelmä ja kollektivisoinnin vauhti olivat epärealistisia ja viljankokoamissuunnitelma liian kunnianhimoinen. Tšubar vastusti kuitenkin vuonna 1926 Mykola Skrypnykin, Andri H’vylian ja Jevhen Hirtšakin kanssa Mykola H’vylovyin ja Oleksandr Šumskyin näkemystä kulttuurisesta itsenäisyydestä. Tšubar pelkäsi, että se johtaisi Ukrainan SNT:n erottamiseen Neuvostoliitosta. Tšubar pidätettiin vuonna 1937, ja myöhemmin hänet joko ammuttiin tai hän kuoli vankina. Hänen maineensa palautettiin 1960-luvulla. ==Lähteet== ==Aiheesta muualla== Luokka:Ukrainalaiset poliitikot Luokka:Stalinin vainoissa kuolleet Luokka:Vuonna 1891 syntyneet Luokka:Vuonna 1939 kuolleet
Axali Doëseb

Axali Doëseb (26. marraskuuta 1954 OkahandjaMusician celebrates a 60 years’ life cycle New Era Live 12.12.2014, viitattu 17.10.2023 – 27. lokakuuta 2023Andreas Thomas, Geingob pays tribute to Axali Doëseb, composer of Namibia’s anthem Namibia Press Agency 28.10.2023, viitattu 28.10.2023) oli namibialainen säveltäjä ja kapellimestari.Axali Doëseb to be honoured as a lifetime achiever at the NAMAs The Namibian 24.4.2014, viitattu 17.10.2023 == Varhaiset vaiheet ja ura Ugly Creatures -yhtyeessä == Doëseb varttui musikaalisessa perheessä ja oppi viulunsoittoa kotonaan. Hän otti Okombahen Martin Luther High Schoolissa opiskellessaan pianotunteja ja oppi soittamaan myös muita instrumentteja. Opiskelutovereidensa kanssa Doëseb perusti Ugly Creatures -yhtyeen, joka julkaisi kolme albumia. Yhtye sai arvostusta live- esiintymisillään ja oli ensimmäinen namibialainen yhtye, joka käytti soittimia esiintyessään kirkossa. Yhtyeen kappaleet teki enimmäkseen Doëseb, joka myös lauloi useimmissa suosituiksi tulleissa Ugly Creaturesin kappaleissa.Conrad Angula, The man behind the nation’s anthem: Axali’s living legacy The Namibian 22.9.2023, viitattu 17.10.2023 Ugly Creaturesin tuotanto edusti pop-, soul- ja gospeltyylejä. Yhtye hajosi vuonna 1981 viranomaiskontrollin tiukentumisen myötä. Yhtye teki Namibian itsenäisyyden aikana paluun vuonna 2007. == Myöhempi ura == Doëseb suoritti korkeakouluopintonsa Saksassa ja Isossa- Britanniassa. Vuonna 1991 järjestetyssä kilpailussa Namibian kansallislaulusta kansallislauluksi valittiin Doësebin säveltämä Namibia, Land of the Brave. Finaaliin oli edennyt Doësebin sävellyksen lisäksi Ernst van Biljonin kappale. Doësebin mukaan myös Namibian kansallislaulun sanat olivat hänen tekemänsä, vaikka myöhemmin poliitikko Hidipo Hamutenya väitti laatineensa sanoituksen. Doëseb toimi kapellimestarina Namibian kansallisessa sinfoniaorkesterissa. Hän sävelsi musiikkia koulujen käyttöön eri puolille Namibiaa ja tehnyt myös liturgista musiikkia Namibian evankelisluterilaisen kirkon käyttöön. Doëseb työskenteli Namibian Broadcasting Corporationin alaisten radioasemien musiikkipäällikkönä. Vuonna 2014 Doësebille myönnettiin Namibian Annual Music Awards -tilaisuudessa palkinto elinikäisistä saavutuksista. Doëseb oli itse aiemmin ollut musiikkituottajana Namibian Annual Music Awards -tapahtumaa edeltäneessä NBC Music Makers Competitionissa. Hän tuotti kappaleita muiden muassa Ras Sheehamalle ja Jackson Kaujeualle. == Yksityiselämä == Doëseb meni naimisiin Amelia-nimisen naisen kanssa ja sai kaksi poikaa sekä kolme tytärtä. Kesäkuussa 2023 häneltä amputoitiin oikea jalka diabeteksen komplikaatioiden johdosta. Hän jatkoi yhä uuden musiikin tekemistä terveysongelmistaan huolimatta. Doëseb kuoli lokakuussa 2023. == Lähteet == Luokka:Namibialaiset säveltäjät Luokka:Namibialaiset kapellimestarit Luokka:Kansallislaulujen säveltäjät Luokka:Vuonna 1954 syntyneet Luokka:Vuonna 2023 kuolleet
Masalin

Masalin on muun muassa seuraavien suomalaisten henkilöiden sukunimi: * Ebba Masalin (1873–1942), taidemaalari, piirtäjä ja kuvittaja * Gabriel Johan Masalin (1823–1886), juristi, kuvernööri ja valtiopäivämies * Georg Masalin (1877–1955), yrittäjä ja yritysjohtaja useissa teknisen alan yrityksissä * Jon Masalin (s. 1986), jalkapallomaalivahti * Niina Masalin (s. 1977), korkeushyppääjä
Jalkapallon Euroopan-mestaruuskilpailut 2028

Jalkapallon Euroopan-mestaruuskilpailut 2028 () järjestetään Yhdistyneessä kuningaskunnassa eli Englannissa, Pohjois-Irlannissa, Skotlannissa ja Walesissa, sekä Irlannissa. Ne ovat järjestyksessään 18. jalkapallon miesten Euroopan-mestaruuskilpailut. Yhdistyneessä kuningaskunnassa Euroopan- mestaruuskilpailuja pelataan kolmatta kertaa; EM-kilpailut järjestettiin maassa vuonna 1996 ja vuoden 2020 kilpailujen otteluita pelattiin Lontoossa ja Glasgow’ssa. ==Hakuprosessi== UEFA ilmoitti 23. maaliskuuta 2022, että kolme maata on hakemassa kilpailun isännöintiä: Turkki, Venäjä, sekä yhteishakemuksella Englanti, Irlanti, Pohjois-Irlanti, Skotlanti ja Wales. Venäjän hakemus hylättiin pian maan hyökättyä Ukrainaan. Turkki vetäytyi valintaprosessista lokakuussa 2023 keskittyäkseen yhteishakemukseen Italian kanssa vuoden 2032 EM-kilpailuihin. Isäntämaa valittiin 10. lokakuuta 2023 Nyonissa, Sveitsissä. Englannin, Pohjois-Irlannin, Irlannin, Skotlannin ja Walesin yhteishakemus voitti yksimielisesti. == Pelipaikat == Otteluita pelataan kymmenellä stadionilla yhdeksässä eri kaupungissa. Lontoo Cardiff Manchester Wembley Stadium Tottenham Hotspur Stadium Millennium Stadium City of Manchester Stadium Kapasiteetti: 90 652 Kapasiteetti: 62 322 Kapasiteetti: 73 952 Kapasiteetti: 61 000 (laajennetaan) Liverpool Newcastle Everton Stadium St James’ Park Kapasiteetti: 52 679 (rakenteilla) Kapasiteetti: 52 305 Birmingham Glasgow Villa Park Hampden Park Kapasiteetti: 52 190 (laajennetaan) Kapasiteetti: 52 032 Dublin Belfast Aviva Stadium Casement Park Kapasiteetti: 51 711 Kapasiteetti: 34 500 (uudelleenrakennetaan) 150px == Lähteet == == Aiheesta muualla == *
Ápasa

Ápasa (, myös Apáso, Απάσο) eli Chamiló (Χαμηλό) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Aitolia-Akarnanian rannikon edustalla Joonianmeressä pohjoiseen Módin saaresta. Saaren pinta-ala on noin 0,024 neliökilometriä ja se on asumaton (vuonna 2011). Hallinnollisesti Ápasa kuuluu Sámin kuntaan, Kefalonián alueyksikköön ja Jooniansaarten alueeseen. == Lähteet == Luokka:Ekhinadit Luokka:Sámi
Fílippos

Fílippos () eli Módi (Μόδι) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Aitolia-Akarnanian rannikon edustalla Joonianmeressä etelään Drakonéran saaresta. Saaren pinta- ala on noin 0,046 neliökilometriä ja se on asumaton (vuonna 2011). Hallinnollisesti Fílippos kuuluu Sámin kuntaan, Kefalonián alueyksikköön ja Jooniansaarten alueeseen. == Lähteet == Luokka:Ekhinadit Luokka:Sámi
Giróvaris

Giróvaris () eli Gkrávaris (Γκράβαρης) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Aitolia- Akarnanian rannikon edustalla Joonianmeressä etelään Drakonéran saaresta. Saaren pinta-ala on noin 0,043 neliökilometriä ja se on asumaton (vuonna 2011). Hallinnollisesti Giróvaris kuuluu Sámin kuntaan, Kefalonián alueyksikköön ja Jooniansaarten alueeseen. == Lähteet == Luokka:Ekhinadit Luokka:Sámi
Kounéli (Ekhinadit)

Kounéli () eli Makropoúla (Μακροπούλα) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Joonianmeressä Aitolia-Akarnanian rannikon ja Achelóos-joen suun edustalla, itään Mákrin saaresta. Saaren pinta-ala on noin 0,095 neliökilometriä ja se on asumaton. Hallinnollisesti Kounéli kuuluu Ithakan kuntaan, Ithakan alueyksikköön ja Jooniansaarten alueeseen. == Lähteet == Luokka:Ekhinadit Luokka:Ithaka
Pístros

Pístros () on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Joonianmeressä Aitolia-Akarnanian rannikolla etelään Drakonéran saaresta. Saaren pinta-ala on 0,114 neliökilometriä ja se on asumaton (vuonna 2011). Hallinnollisesti Pístros kuuluu Sámin kuntaan, Kefalonián alueyksikköön ja Jooniansaarten alueeseen. == Lähteet == Luokka:Ekhinadit Luokka:Sámi
Práso (Ekhinadit)

Práso (, myös Prásso, Πράσσο, Prasonísi, Πρασονήσι; ) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Joonianmeressä Aitolia-Akarnanian rannikon edustalla. Saaren pinta- ala on noin 0,015 neliökilometriä ja se on asumaton (vuonna 2011). Hallinnollisesti Práso kuuluu Sámin kuntaan, Kefalonián alueyksikköön ja Jooniansaarten alueeseen. == Lähteet == Luokka:Ekhinadit Luokka:Sámi
Sorós (Ekhinadit)

Sorós () eli Prováli (Προβάλι) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Aitolia- Akarnanian rannikon edustalla Joonianmeressä pohjoiseen Módin saaresta. Saaren pinta-ala on noin 0,038 neliökilometriä ja se on asumaton (vuonna 2011). Hallinnollisesti Sorós kuuluu Sámin kuntaan, Kefalonián alueyksikköön ja Jooniansaarten alueeseen. == Lähteet == Luokka:Ekhinadit Luokka:Sámi
Tsakalonísi

Tsakalonísi (, myös Tsákalos, Τσάκαλος, Tsakálo, Τσακάλο; ) on pieni Kreikan saari, joka kuuluu Jooniansaarten saariryhmään ja tarkemmin Ekhinadeihin, ja sijaitsee Aitolia-Akarnanian rannikon edustalla Joonianmeressä länteen Provátin saaresta. Saaren pinta-ala on 0,100 neliökilometriä ja se on asumaton (vuonna 2011). Hallinnollisesti Tsakalonísi kuuluu Sámin kuntaan, Kefalonián alueyksikköön ja Jooniansaarten alueeseen. == Lähteet == Luokka:Ekhinadit Luokka:Sámi
Vardiánoi

Vardiánoi (), antiikin Letoia (, myös , , ), on pieni Kreikan saari, joka kuuluu Jooniansaarten saariryhmään ja sijaitsee Kefalonián saaren eteläpuolella. Saaren pinta-ala on 0,200 neliökilometriä ja se on asumaton (vuonna 2011). Hallinnollisesti Vardiánoi kuuluu Lixoúrin kuntaan, Kefalonián alueyksikköön ja Jooniansaarten alueeseen. Vardiánoin saari koostuu leveämmästä kaakkoisosasta ja pitkästä niemestä luoteisosassa. Antiikin aikana saarella sijaitsi oletettavasti Letolle omistettu alttari, mistä se sai tuolloisen nimensä. Saaren nykyinen nimi on kreikan kielessä monikkomuodossa, mikä johtuu siitä, että saaren länsipuolella on toinen, pienempi kalliosaari. Nimen katsotaan tulevat italian kielestä nimestä Guardiano, mikä voisi viitata siellä olleeseen vartioasemaan. Toisen teorian mukaan nimi tulisi kuitenkin maanomistajan sukunimestä Vardánis. Saarella on Neitsyt Marian ilmestykselle omistetun munkkiluostarin (Moní Yperagías Theotókou Evangelistrías) rauniot. Luostari on ollut olemassa ennen vuotta 1658, jolloin mainitaan sen jälleenrakentaminen maanjäristyksen jälkeen. Se tuhoutui maanjäristyksissä myös vuosina 1767 ja 1867 sekä lopullisesti vuoden 1953 maanjäristyksessä. Nykyisin paikalla on pieni kirkko. Saaren kaakkoiskulmassa oli englantilaisten rakennuttama majakka, joka rakennettiin vuonna 1824 tai 1829. Italialaiset tuhosivat sen vuonna 1942. Nykyisin paikalla on pienempi majakka. == Lähteet == Luokka:Jooniansaaret Luokka:Lixoúri
Naurislampi

Naurislampi voi tarkoittaa ainakin seuraavia: * Naurislampi, lampi Heinävedellä * Naurislampi, lampi Joensuussa * Naurislampi, lampi Juvalla * Naurislampi, lampi Multialla == Katso myös == * Naurisjärvi
Eslon Hindundu

Eslon Hindundu (s. 1996 Windhoek) on namibialainen säveltäjä, kapellimestari ja kuoronjohtaja.Wie man in Namibia zusammengelebt hat TAZ, viitattu 17.10.2023Eslon Hindundu Rundfunk-Sinfonieorchester Berlin, viitattu 17.10.2023 Hindundu varttui Windhoekissa. Hän aloitti musiikin harrastamisen koulujen kuoroissa laulamalla. Hindundu oli solistina COTA Youth Choirissa vuosina 2011–2015. Hän oli mukana voittamassa mitaleita World Choir Gamesissa vuosina 2012 ja 2014. Vuonna 2015 Hindundu aloitti lauluopintonsa Hermien Coetzeen johdolla Windhoekin College of the Artsissa. Hän opiskeli myös Bloemfonteinin University of the Free Staten Odeion School of Musicissa Etelä- Afrikassa. Vuonna 2015 Hindundu aloitti säveltämisen ja sovittamisen. Hänen teoksiaan on esitetty eri puolilla maailmaa ja kansainvälisissä tapahtumissa, kuten vuoden 2018 World Choir Gamesissa. Hindundu on johtanut kuoroja, puhallinkokoonpanoja ja orkestereita. Hän on osallistunut kuorokilpailuihin ja päässyt niissä mitalisijoille myös kuoronjohtajana. Hindundusta tuli ensimmäinen kansainvälistä orkesteria johtanut namibialainen kapellimestari esiintymisellään Immling Festivalissa Saksassa. Hindundu perusti namibialaisen Vox Vitae -kuoron ja on toiminut sen kuoronjohtajana. Marraskuussa 2020 hän johti ensimmäisen oratorionsa kantaesityksen, jonka pitivät Namibian kansallisen sinfoniaorkesterin ja Vox Vitaen jäsenet. Syyskuussa 2022 Hindundu johti Namibian kansallista sinfoniaorkesteria oopperansa Chief Hijangua kantaesityksessä Namibian kansallisteatterissa. Chief Hijangua on ensimmäinen namibialainen ooppera. Syyskuussa 2023 pidettiin Chief Hijanguan Euroopan- ensiesitys Berliinin Haus des Rundfunksissa. Muun muassa Berliinin radion sinfoniaorkesterin jäsenet olivat mukana esittämässä teosta saksalais- namibialaisessa yhteistuotannossa.Eslon Hindundu’s Chief Hijangua in Berlin Opera Today 09/2023, viitattu 17.10.2023 == Lähteet == Luokka:Namibialaiset säveltäjät Luokka:Namibialaiset kapellimestarit Luokka:Kuoronjohtajat Luokka:Oopperasäveltäjät Luokka:Vuonna 1996 syntyneet Luokka:Elävät henkilöt
Ras Sheehama

Ras Sheehama (oikealta nimeltään Omeho Yaaliyatala; s. 1966) on namibialainen reggaemuusikko.Ras Sheehama Music in Africa, viitattu 17.10.2023 Sheehama joutui vuonna 1979 maanpakoon Angolaan ja Sambiaan isänsä SWAPO-myönteisyyden johdosta. Maanpaossa ollessaan Sheehama kiinnostui reggaesta ja aloitti kitaransoiton. Hän teki esiintymisiä Lagosissa vuosina 1984 ja 1988. Sheehama palasi Namibiaan sen itsenäistymisen yhteydessä ja on julkaissut lukuisia albumeita vuodesta 1990 lähtien. Hänen levyillään on soittanut muun muassa tunnettuja eteläafrikkalaisia muusikoita Stimela- ja Bayete-yhtyeistä. Vuonna 1996 Sheehama sai kappaleellaan "Inotela" parhaan laulun palkinnon Namibian Music Awards -tapahtumassa. Tämän myötä hän pääsi esiintymään Ranskan Printemps de Bourges -musiikkifestivaalille. Toukokuussa 1999 Sheehama teki ensimmäisen esiintymisensä Saksassa. Silloin hän esiintyi Würzburgin Afrikka- festivaalilla Lucky Duben The Slaves -yhtyeen kanssa. Hän on esiintynyt myös Isossa-Britanniassa, Kuubassa, Portugalissa ja Sveitsissä. == Lähteet == Luokka:Namibialaiset muusikot Luokka:Reggaemuusikot Luokka:Vuonna 1966 syntyneet Luokka:Elävät henkilöt
Närvilän rukoushuone

Närvilän rukoushuone () on Kokkolassa sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys. Närvilän uusi rukoushuone vihittiin käyttöön 29. toukokuuta 2003. Rukoushuoneella on paikat 252 ihmiselle. == Katso myös == * Uskonto Kokkolassa * Uskonto Keski-Pohjanmaalla == Lähteet == == Aiheesta muualla == * Rukoushuoneen kotisivut Luokka:Kokkolan rakennukset ja rakennelmat Luokka:Rauhansanalaiset rukoushuoneet
Skutnäsin rukoushuone

Skutnäsin rukoushuone () on Pietarsaaressa sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys. == Historia == Pietarsaaren ensimmäinen lestadiolainen rukoushuone rakennettiin Skutnäsiin vuonna 1903. 1920-luvun alussa rukoushuoneella aloitettiin pyhäkoulutoiminta ja 1930-luvulla ompelukerho. Vuonna 1949 rekisteröitiin Jakobstads Fridsförening r.f. Yhdistykseen kuului 1950-luvun lopussa 100 jäsentä ja se järjesti kaksikielisiä kokoontumisia 1960-luvun alusta. Toiminta kasvoi ja vuonna 1972 valmistui uusi rukoushuone, yhdistyksen jäsenmäärän ollessa 360 henkilöä. Vuosina 1984–1986 rukoushuonetta laajennettiin ja vuosina 1998–1999 rakennus peruskorjattiin. Vuonna 200 yhdistyksestä tuli virallisesti kaksikielinen. == Lähteet == == Aiheesta muualla == * Rukoushuoneen kotisivut Luokka:Pietarsaaren rakennukset ja rakennelmat Luokka:Rauhansanalaiset rukoushuoneet
Vaasan rukoushuone

Vaasan rukoushuone () on Vaasassa sijaitseva rukoushuone. Se edustaa ruotsinkielistä rauhansanalaislestadiolaisuutta, jonka kattojärjestö on Laestadianernas Fridsföreningars Förbund. Rukoushuoneen omistaa itsenäinen rukoushuoneyhdistys. Rukoushuoneen taustalla toimiva Vasa Fridsförening r.f. on toiminut Vaasassa yli 100 vuoden ajan. == Lähteet == == Aiheesta muualla == * Rukoushuoneen kotisivut Luokka:Vaasan rakennukset ja rakennelmat Luokka:Rauhansanalaiset rukoushuoneet Luokka:Vöyrinkaupunki
Osmi Nyström

Osmi Nyström (21. elokuuta 1945 Iitti – 11. marraskuuta 2013) oli suomalainen kuvanveistäjä, taidevalaja ja opettaja. == Elämä ja ura == Osmi Nyström opiskeli taidetta muun muassa Kari Ovaskan ja Olavi Lanun oppilaana. Hän teki opintomatkoja muun muassa Baltian maihin, Venäjälle, Norjaan, Islantiin, Hollantiin ja Ranskaan. Nystöm osallistui yhteisnäyttelyihin ja pitänyt omia taidenäyttelyitä. Hänellä oli oma galleria vuosina 1985–1987. thumb|upright|Anders Johan Sjögrenin muistoreliefi, 1994, Iitti. Nystömin alkuaikojen työt olivat maalauksia ja kipsiveistoksia; myöhemmin hänen veistostensa materiaaliksi tuli pronssi. Hän on uransa aikana muotoillut runsaasti pieniä pronssiveistoksia. Vuonna 1982 Nyström perusti taidevalimon, jossa hän valoi tilaustyönä pronssiin merkittävien taiteilijoiden isojakin veistoksia ja myös omia veistoksiaan. Lisäksi Nyström suunnitteli ja valoi hautakivikoristeita tehdasmaisena tuotantona. Osmi Nyström toimi myös opettajana kansalaisopistoissa, joissa hän opetti kuvanveistoa vuosina 1978–1989. Nyström teki vuonna 1994 useita reliefejä kirjailija ja tutkija Anders Johan Sjögrenistä. Reliefit tilasi iittiläinen A.J. Sjögrenin seura. Reliefit valettiin kipsiin ja niitä lahjoitettiin Sjögreniin liittyville tahoille sekä Suomessa että Suomen ulkopuolelle. Yksi reliefi valettiin pronssiin ja se on Sjögrenin puistikossa Iitissä olevassa muistomerkissä. == Lähteet == Luokka:Suomalaiset kuvanveistäjät Luokka:Vuonna 1945 syntyneet Luokka:Vuonna 2013 kuolleet
Espoonlahden helluntaiseurakunta

Espoonlahden helluntaiseurakunta on vuonna 2007 perustettu helluntaiseurakunta. Seurakunta sijaitsee Espoon Kivenlahdessa. Seurakunnan juuret ovat Espoon helluntaiseurakunnan ja helsinkiläisten helluntaiseurakuntien 1990-luvulla käynnistämässä rukousryhmässä. Seurakunnan toimintaan kuuluu jumalanpalvelusten lisäksi rukouskokouksia, raamattutunteja sekä naisten kokouksia. Seurakunnan johtava pastori on Lassi Mäkinen == Katso myös == * Uskonto Espoossa * Helluntaiherätys Suomessa * Espoon helluntaiseurakunta * Keski-Espoon Lähiseurakunta == Lähteet == == Aiheesta muualla == * Seurakunnan verkkosivut Luokka:Espoon seurakunnat Luokka:Espoonlahti Luokka:Suomen helluntaiseurakunnat
Keski-Espoon Lähiseurakunta

Keski-Espoon Lähiseurakunta on vuonna 2006 perustettu helluntaiseurakunta. Seurakunta sijaitsee Espoon keskuksessa. Seurakunnan juuret ovat Espoon helluntaiseurakunnan ja helsinkiläisten helluntaiseurakuntien 1990-luvulla käynnistämässä rukousryhmässä. Seurakunnan toimintaan kuuluu jumalanpalvelusten lisäksi sanan ja rukouksen illat sekä torikahvilan pitäminen. Seurakunnan pastori on Mertsi Roth. == Katso myös == * Uskonto Espoossa * Helluntaiherätys Suomessa * Espoon helluntaiseurakunta * Espoonlahden helluntaiseurakunta == Lähteet == == Aiheesta muualla == * Seurakunnan verkkosivut Luokka:Espoon seurakunnat Luokka:Espoon keskus Luokka:Suomen helluntaiseurakunnat
Kainuun sähkökatkot

Kainuun sähkökatkot koskivat vuodenvaihteessa 2017–2018 noin 6 000 kotitaloutta Kainuussa. Sähkökatkot aiheutti runsaasta lumisateesta johtuva tykkylumi, jonka seurauksena puita kaatui sähkölinjoille. Alueen kunnista Hyrynsalmi ja Suomussalmi kärsivät sähkökatkoista eniten. Lisäksi sähkökatkoja oli myös esimerkiksi Kuhmon ja Sotkamon kuntien alueella. Kainuun pelastuslaitoksen lisäksi avustustyöhön osallistuivat kunnat, puolustusvoimat, vapaaehtoiset kyläläiset sekä rajavartiosto. Myös mesästysseurat antoivat apua. Suomen Punainen Risti lähetti seitsemän varavoimageneraattoria, 1080 vesikanisteria, 800 patjaa sekä 840 huopaa Kainuuseen Tampereella sijaitsevasta logistiikkakeskuksestaan. Järjestön vapaaehtoiset auttoivat kunnissa ikäihmisten tilanteiden selvittämisessä yhdessä kuntien ja pelastuslaitoksen kanssa. Viranomaiset kehottivat alueen asukkaita varautumaan sähkökatkoihin hankkimalla vettä, ruokaa sekä paristoja taskulamppuihin ja radioihin. He korostivat naapuriavun merkitystä. Pelastuslaitos varoitti väestöä ongelmista hätänumeroon 112 soittamisessa, koska matkapuhelinverkko ei toiminut alueella kunnolla. Terveysasemien päivystysvalmiutta parannettiin. Myös alueen palo- ja poliisiasemille järjestettiin päivystys häiriön aikana. Alueen kunnat järjestivät peseytymismahdollisuuksia, hätämajoitusta ja mahdollisuudem matkapuhelimien lataamiseen. Avun tarvetta kartoitettiin myös kiertämällä talosta taloon ja kysymällä mahdollisesta avun tarpeesta. Suomussalmella esimerkiksi avattiin Kiannon kuohut -kylpylä sähkökatkoista kärsivien käyttöön. Tilanteen on arvioitu olleen yksi Suomen historian laajimmista häiriötilanteista. Se kesti toista viikkoa. Koetun perusteella on tärkeää, että pelastuslaitos ottaa vastaavassa tilanteessa nopeasti johtovastuun. Tämä helpottaa avun koordinointia. Suomen Pelastusalan Keskusjärjestö toteutti alueen asukkaille 31.1.–13.2.2018 kyselyn, johon vastasi yhteensä 118 henkeä. Puolet vastaajista kokivat sähkökatkojen vaikeuttaneen arkea vähintään 1–3 vuorokauden ajan ja 17 prosenttia yli viisi vuorokautta. Vastaajista 70 prosenttia kertoi varautuneensa sähkökatkoihin ennakkoon. Arkea vaikeutti vedentulon katkeaminen, asuntojen lämmityksen järjestäminen, valaistuksen puute ja häiriöt verkkoliikenteessä. Vesikatkokset vaikeuttivat peseytymistä, ruoanlaittoa, pyykinpesua sekä vessan käyttöä. Vaikeimmat ongelmat tulivat niille, jotka tarvitsivat sähköä jonkin terveydenhuollon laitteen toimintaan. Vastanneita noin 40 prosenttia ilmoitti saaneensa apua joltain taholta. Useimmin mainittuja avunlähteitä olivat perhe ja sukulaiset sekä naapurit. Kyselyyn vastanneista 49 prosenttia kertoi myös tarjonneensa apua sukulaisille, naapureille ja lähialueen asukkaille. Matkapuhelinten tukiasemien sammuminen huolestutti alueen asukkaita. Sähköyhtiö Loisteelle katkot aiheuttivat 10,8 miljoonaa euron kulut, joista sähköverkon korjauskustannuksiin meni 8,2 miljoonaa euroa. Kokemusten perusteella Kainuun pelastuslaitos on hankkinut lisää varavoimakoneita alueen paloasemile. == Lähteet == Luokka:Kainuun historia Luokka:Suomi 2010-luvulla